Studenti Fakulteta elektrotehnike i računarstva putem studomata su dobili poziv na duhovnu obnovu.

Udruga ‘Center for Civil Courage’ na Facebooku je objavila screenshot poruke sa studomata. ‘Fakultet elektrotehnike i računarstva poziva na duhovnu obnovu koju će voditi lik koji misli da je “medicinski nevjerojatno da djevojka zatrudni tijekom silovanja?! Nekada je FER bio jedan od najcjenjenijih i najboljih fakulteta u Hrvatskoj, pa i Europi’, objavljeno je na Facebooku udruge.

I novinar N1 televizije Andro Anić na Twitteru je objavio kako su svi FER-ovi studenti dobili obavijest i poziv na duhovnu obnovu koju vodi don Stojić te to prokomentirao riječima: “Ovo je dno dna.”

Dragi moji, ovo je dno dna. Svi FER-ovi studenti na studomatu dobili obavijest i poziv na duhovnu obnovu.

Koju vodi don Damir Stojić.

Koji je rekao da je medicinski nevjerojatno da djevojka zatrudni tijekom silovanja. Najbolji fakultet u državi. #strava #politikahr pic.twitter.com/6Cn3Q8MDeB — Andro Anic (@AndroAnic) December 8, 2017

Kontroverzni Stojić u javnosti je poznat po nekim od skandaloznih izjava koje je izrekao. Jednom je prilikom kazao kako je joga zlo, a kondomi uništavaju brakove, dok je ovog ljeta kazao kako bi po Josipu Brozu Titu trebalo preimenovati zagrebačko odlagalište otpada.

DON DAMIR STOJIĆ: ‘Djevojka koja je zaustavila povorku ‘Hod za život’ je proročica!’

Nedavno je šokirao i porukom koju je odaslao moliteljima pred bolnicama, kojima je rekao kako ‘su u ratu i moraju biti na prvoj crti bojišnice.

Don Stojić ovog je ljeta posjetio Ultru, gdje je promatrao oskudne djevojke i mladiće te sve skupa komentirao riječima ‘Ovo je strašno’.